laion/Wikipedia-Exotic huggingface dataset:
Alajõe valla lipp

Alajõe valla lipp on Ida-Viru maakonna endise Eesti haldusüksuse Alajõe valla lipp. Lipp kinnitati 17. septembril 1996. Lipu autor on Priit Herodes. Valla lipuks oli ruudukujuline vapilipp. Sinise võrguga kaetud kuldse ruudukujulise vapilipu alumisel poolel on sinine laineline palk, milles hõbedane kala. Kandelipu suurus on 105×105 cm. Kujundid ja värvid viitavad valla nimele, Peipsi järvele ja Alajõele ning vallarahva jaoks tähtsale kala võrgupüügile. Kujundus osutab ka Alajõe valla seosele Narva regiooniga. Alajõe valla lipp asetses alaliselt Alajõe halduskeskuses. Seda kasutati valla sümbolina riiklike pühade ja tähtpäevade tähistamisel, valla kohaliku omavalitsuse asutuste pidulikel ja tähtsündmustel, vallakodanike austamisel ja muudel vallavalitsusega kooskõlastatud juhtudel. Valla lipp heisati alaliselt valla halduskeskuse hoonele, pidulikel üritustel ja hoone peasissekäigu juurde või mujale selleks sobivasse kohta, kas lipuvardaga vastavasse hoidjasse või lipumasti. Valla lipu heiskamisel lähtuti Eesti lipu seaduses sätestatud nõuetest lipu heiskamisele. Valla lipu heiskamise võis teha kohustuslikuks üksnes volikogu otsuse või vallavalitsuse korraldusega vallale kuuluvatel hoonetel, rajatistel või maa-aladel. Valla lipu valmistamine toimus ainult vallavalitsuse loal. Kasutamiskõlbmatuks muutunud lipp kuulub hävitamisele. Lipu valmistamise ja hävitamise korraldas vallavalitsus. Alajõe valla vapp Ida-Viru maakond Alajõe valla sümboolika valla kodulehel. Omavalitsuste sümbolid Riigikantselei lehel - Alajõe vald.
Roomik

Roomik on lülidest koosnev ringselt kokku ühendatud lameda kujuga lint või rihm sõiduki (või muu liikuva/liigutatava seadme) maapinnal liigutamiseks, erisurve vähendamiseks ning haakuvuse parandamiseks. Roomikutega veermikuga sõidukit nimetatakse roomiksõidukiks, osaliselt roomikutega varustatuna aga poolroomiksõidukiks. Roomikud annavad sõidukile hea maastikuläbivuse ja tavaliselt ka hea manööverdamisvõime, kuid vähendavad liikumiskiirust ja suurendavad energia kulu. Roomikud võivad olla metallist või kummimaterjalist, samuti kombineeritud lahendusega. Metallroomikute lülidel võivad olla teepinna ja roomiku enda kulumise vähendamiseks plastiku- või kummisulamist spetsiaalsed kinnitatavad roomikupadjad või -liistud Metallroomikud jagunevad vastavalt lülide ehitusele ja ühenduspõhimõttele erinevateks liikideks. Põhiliigid on: Liigendroomikud Klamberroomikud Esimesed seeriatootmiseks kõlbulikud roomikud valmistati 20. sajandi esimesel kümnendil Inglismaal. IED Explodes under Tank Track!
Academia Sinica

Academia Sinica (ladina keelest "Hiina Akadeemia"; hiina keeles: 中央研究院; pinyin'i transkriptsioonis Zhōngyāng Yánjiūyuàn), on Hiina Vabariigi (Taiwan) rahvuslik teadusakadeemia. Akadeemia asutas aastal 1928 Hiina mandriosas Guomindangi valitsus. Pärast Hiina kodusõda taasasutati akadeemia aastal 1949 Taiwani saarel Taipeis. Akadeemia jaguneb organisatsiooniliselt kolmeks divisjoniks: Matemaatika ja füüsikateadused 8 teadusinstituuti ja 3 teaduskeskust Bioteadused 5 teadusinstituuti ja 3 teaduskeskust Humanitaar- ja sotsiaalteadused 11 teadusinstituuti ja 1 teaduskeskus Akadeemial on 2013. aasta seisuga 261 liiget, sealhulgas 101 siseliiget (s.t taivani liiget) ja 160 välisliiget. Ka akadeemia liikmeskond jaguneb kolme osakonna vahel: Matemaatika ja füüsikateadused Bioteadused Humanitaar- ja sotsiaalteadused Steven Chu, USA füüsik Charles K. Kao, Hongkongi, USA ja Briti elektriinsener ja füüsik T. D. Lee, hiina päritolu USA füüsik Yuan-Tseh Lee, Taiwani keemik Roger Yonchien Tsien, hiina päritolu USA biokeemik Samuel C. C. Ting, hiina päritolu USA füüsik Daniel Chee Tsui, hiina päritolu USA füüsik Chen Ning Yang, hiina päritolu USA füüsik Academia Sinica Akadeemia Sinica koduleht ( inglise keeles) Academicians by Residence Liikmete (sh välisliikmete) nimistu Akadeemia Sinica kodulehel ( inglise keeles) Awards and Honors Liikmete autasud ja muud tunnustused Akadeemia Sinica kodulehel ( inglise keeles)
Klassiruum

Klassiruum on koolimajas paiknev ruum, osa füüsilisest õpikeskkonnast, kus toimub suurem osa õppetööst. Enne 21. sajandit valitsenud õpetajakeskne mudel, kus klassi ees oli õpetaja laud ja tahvel ning õpilased istusid ühe- või kahekaupa laudade taga, on tänapäeval kohati muutumas. Rõhutakse enam võimalusele tagada vahetu suhtlus õpetaja ja õpilaste vahel ning teha erinevaid rühma- ja paaristöid ning uurimuslikku õpet.
Typhon

Typhon on kreeka mütoloogias saja maopeaga koletis, Tartarose ja Gaia poeg. Echidna abikaasa, Kerberose, Orthose ja Lerna hüdra isa. Kui Typhon tõstis Zeusi vastu mässu, võitis Zeus raske võitluse ja viskas Typhoni Tartarosse ning veeretas talle peale Etna mäe. Typhon kehastas hävitavaid loodusjõude (sh taifuun), eriti vulkaani.
Hiina Sotsiaalteaduste Akadeemia

Hiina Sotsiaalteaduste Akadeemia (hiina keeles: 中國社會科學院; pinyin'i transkriptsioonis Zhōngguó Shèhuì Kēxuéyuàn), on Hiina Rahvavabariigi humanitaar- ja sotsiaalteadusi edendav teaduste akadeemia. Akadeemia asutati 1977. aastal Pekingis. Akadeemia jaguneb organisatsiooniliselt viieks divisjoniks: Filosoofia, kirjandusteadus ja ajalooteadus Majandusteadus Õigusteadus, sotsiaalteadused ja poliitikateadused Rahvusvahelised uuringud Marksismiuuringud Akadeemia koosseisu kuulub 34 teadusinstituuti, 90 uurimiskeskust ja marksismi akadeemia. Akadeemial on 53 liiget ja 133 auliiget. Chinese Academy of Social Sciences Hiina Sotsiaalteaduste Akadeemia koduleht ( inglise keeles) CASS Members Liikmete ja auliikmete nimistu Hiina Sotsiaalteaduste Akadeemia kodulehel ( inglise keeles)
Ilmar Mändmets

Ilmar Mändmets (30. aprill 1944 Mõisaküla – 6. detsember 2015) oli eesti põllumajandusjuht ja riigitegelane. Ta lõpetas 1962. aastal Mõisaküla Keskkooli, 1970. aastal Eesti Põllumajanduse Akadeemia agronoomina ja 1992. aastal Tartu Ülikooli välismajanduse ökonomistina. Ta töötas aastatel 1970–1972 Olustvere sovhoostehnikumis peaagronoomina; 1972–1974 oli ta samas parteialgorganisatsiooni sekretär. Aastatel 1974–1976 oli ta Eesti Põllumajanduse Akadeemias aianduse ja entomoloogia kateedri õppejõud. Aastatel 1976–1977 oli ta Viljandi näidissovhoosi Puiatu osakonna juhataja, 1977–1981 "Lembitu" kolhoosi juhatuse esimees. Aastatel 1981–1990 oli ta Viljandi näidissovhoosi direktor, 1990–1992 Heimtali kolhoosi juhatuse esimees. Aastatel 1993–1995 oli ta Eesti Vabariigi delegatsiooni asendusliige Euroopa Nõukogus, Euroopa Nõukogu Majanduse ja Arengu Komitees ning Euroopa Nõukogu Põllumajanduse ja Maaelu Arengu Komitee liige. 1966-90 kulus Mändmets Nõukogude Liidu Kommunistlikku Parteisse. Aastatel 1995–1997 oli ta Tiit Vähi teises ja kolmandas valitsuses põllumajandusminister. 1992. aasta Riigikogu valimistel sai ta (valimisliidu "Kindel Kodu" ridades) 2747 häält ning osutus valituks; 1995. aasta Riigikogu valimistel sai ta (valimisliidu "Koonderakond ja Maarahva Ühendus" ridades) 2506 häält ning osutus valituks. 1999. aasta Riigikogu valimistel sai ta (Mõõdukate ridades) 421 häält ega osutunud valituks. Airi Vaga, "Tiit Vähi valitsuses 15 ministrit – kolm pole kuulunud kommunistlikku parteisse", Vaba Eesti Sõna, 11. mai 1995, lk 5 (vaadatud 01.06.2023) http://www.vvk.ee/?op=search_results&otsi=Ilmar+M%C3%A4ndmets&label=history
2013. aasta ujumise maailmameistrivõistlused

2013. aasta ujumise maailmameistrivõistlused olid 15. maailmameistrivõistlused ujumises. Võistlused peeti Hispaanias Barcelonas 20. juulist kuni 4. augustini 2013. Algselt sai maailmameistrivõistluste korraldusõiguse 2009. aasta juulis Dubai, kuid 2010. aasta märtsis loobus Dubai korraldusõigusest. 20. septembril 2010 valiti uueks korraldajaks Barcelona. Barcelonale oli see teine kord võistlusi korraldada, varem olid ujumise maailmameistrivõistlused Barcelonas toimunud 2003. aastal. Võisteldi viiel spordialal: avaveeujumine, kujundujumine, ujumine, veepall ja vettehüpped. Võistlused toimusid järgmistes rajatistes: Palau Sant Jordi : ujumine, kujundujumine ja veepalli finaalid Piscina Municipal de Montjuïc : vettehüpped Port Vell : avaveeujumine ja high diving Piscinas Bernat Picornell : veepall *Varus   *   Korraldaja 2013. aasta ujumiste maailmameistrivõistlustel osales 181 riiki 2293 sportlasega. Enim sportlasi saatis Ameerika Ühendriigid – 115. Eesti sportlastest osalesid Pjotr Degtjarjov, Martin Liivamägi ja Maria Romanjuk. Maailmameistrivõistlustel püstitati 6 maailmarekordit. Men's 5 km Results Men's 10 km Results Men's 25 km Results Women's 5 km Results Women's 10 km Results Women's 25 km Results Team Results Solo technical routine Results Solo free routine Results Duet technical routine Results Duet technical free Results Team technical routine Results Team free routine Results Free routine combination Results Men's 1 metre springboard Results Men's 3 m springboard Results Men's 10 m platform Results Men's 3 m synchro springboard Results Men's synchronized 10 metre platform Results Women's 1 metre springboard Results Women's 3 metre springboard Results Women's 10 metre platform Results Women's Synchronized 3 metre springboard Results Women's Synchronized 10 metre platform Results "Men's Results" (PDF). Vaadatud 29. oktoobril 2013. {{netiviide}}: parameetri |arhiivimisurl= väärtus on vigane: timestamp (juhend)CS1 hooldus: url-olek (link) "Women's Results" (PDF). Vaadatud 29. oktoobril 2013. {{netiviide}}: parameetri |arhiivimisurl= väärtus on vigane: timestamp (juhend)CS1 hooldus: url-olek (link) Ametlik koduleht
Lunin

Lunin (vene keeles Лунин; naissoost vorm Lunina) on vene perekonnanimi. Anton Lunin (sündinud 1993), vene jalgpallur Hanno Lunin, saksa režissöör, kirjanik, tõlkija ja dramaturg Mihhail Lunin (1787–1845), vene publitsist ja dekabrist Nikolai Lunin (1853–1937), Tartu Ülikooli kasvandik ja arstiteadlane Nikolai Lunin (1907–1970), Nõukogude admiral ja Nõukogude Liidu kangelane Stanislav Lunin (sündinud 1993), Kasahstani jalgpallur Vincent Lunin (sündinud 1925), Šveitsi psühholoog
Kaelkirjaku kael

"Kaelkirjaku kael" on Judith Schalansky romaan. Saksakeelne teos ilmus 2011. aastal. Eesti keeles ilmus raamat 2012. aastal Eve Sooneste tõlkes kirjastuses Tänapäev. Raamat räägib Saksa väikelinna pensionieas bioloogiaõpetajannast, kes peab kohanema uue aja ja oludega ning tulema toime ihaga noorte elujõuliste tüdrukukehade vastu.
Lubbocki maakond

Lubbocki maakond (Lubbock County) on maakond USA-s Texase osariigis. Geograafilised koordinaadid on 33° 37′ N, 101° 49′ W Maakonna halduskeskus on Lubbock. Maakonna pindala on 2334 km², millest 3 km² moodustab veepindala. Elanike arv oli 2010. aasta rahvaloenduse järgi 278 831. Aastal 2000 oli seal 242 628 elanikku. Hale'i maakond (põhjas) Crosby maakond (idas) Lynni maakond (lõunas) Hockley maakond (läänes) Lubbocki maakond moodustati 1851. aastal Bexari maakonna osast. Maakond on nime saanud kolonel Thomas Saltus Lubbocki järgi. Lubbocki maakonna koduleht (inglise keeles)
Collini maakond

Collini maakond (Collin County) on maakond USA-s Texase osariigis. Geograafilised koordinaadid on 33° 12′ N, 96° 35′ W Maakonna halduskeskus on McKinney. Maakonna pindala on 2295 km², millest 98 km² moodustab veepindala. Elanike arv oli 2010. aasta rahvaloenduse järgi 782 341. Aastal 2000 oli seal 491 675 elanikku. Graysoni maakond (põhjas) Fannini maakond (kirdes) Hunti maakond (idas) Rockwalli maakond (kagus) Dallase maakond (lõunas) Dentoni maakond (läänes) Collini maakond moodustati 1846. aastal Fannini maakonna osast. Maakond on nime saanud Collin McKinney järgi. Collini maakonna koduleht (inglise keeles)
Dentoni maakond

Dentoni maakond (Denton County) on maakond USA-s Texase osariigis. Geograafilised koordinaadid on 33° 12′ N, 97° 7′ W Maakonna halduskeskus ja suurim linn on Denton. Maakonna pindala on 2470 km², millest 190 km² moodustab veepindala. Elanike arv oli 2020. aasta rahvaloenduse järgi 906 422. 2010. aastal oli elanikke 662 614 ja 2000. aastal 432 976. Cooke'i maakond (põhjas) Graysoni maakond (kirdes) Collini maakond (idas) Dallase maakond (kagus) Tarranti maakond (lõunas) Wise'i maakond (läänes) Dentoni maakond moodustati 11. aprillil 1846 Fannini maakonna osast. Maakond on saanud nime John B. Dentoni järgi. Dentoni maakonna koduleht (inglise keeles)
Ellise maakond (Texas)

Ellise maakond (Ellise County) on maakond USA-s Texase osariigis. Geograafilised koordinaadid on 32° 21′ N, 96° 48′ W Maakonna halduskeskus on Waxahachie. Maakonna pindala on 2466 km², millest 31 km² moodustab veepindala. Elanike arv oli 2010. aasta rahvaloenduse järgi 149 610. 2000. aastal oli elanikke 111 360. Dallase maakond (põhjas) Kaufmani maakond (kirdes) Hendersoni maakond (idas) Navarro maakond (kagus) Hilli maakond (edelas) Johnsoni maakond (läänes) Tarranti maakond (loodes) Ellise maakond moodustati 1849. aastal Navarro maakonna osast. Maakond on saanud nime poliitiku Richard Ellise järgi. Waxahachie ümbrusse plaaniti 1990. aastatel rajada ülijuhtiv superpõrguti, kuid see ei saanud teoks. Ellise maakonna koduleht (inglise keeles)
Ellise maakond

Ellise maakond on maakond mitmes Ameerika Ühendriikide osariigis: Ellise maakond Kansases Ellise maakond Oklahomas Ellise maakond Texases
Lasse Tur

Lasse Tur (sündinud 9. juunil 1954 Oslos) on norra fotograaf. Ta alustas oma karjääri 1972. aastal ja hakkas aerofotodega tegelema 1988. Fototöötlust arendades ja negatiivfilme digiteerides suurendas ta järjest oma firma klientuuri ja nii tõusis tema 2000. aastal loodud firma Mapaid AS Norra turuliidriks. Aerofotode vastu on huvi tuntud maavaidluste korral, maanteede ja ehitiste projekteerimisel, pilte on tellinud kohalikud omavalitsused ning ajaloo- ja fotohuvilised. Lasse Tur on andnud välja 14 aerofotoraamatust koosneva Norra-teemalise sarja "Sett fra oven" (inglise keeles "Seen from above"). Raamatud on valminud koostöös Norra ajakirjaniku Odd Helge Brugrandi ja piloodi Oddmar Stenhaugiga. Lasse Tur on viimastel aastatel oma ettevõtte Mapaid tegevust laiendanud ka teistesse riikidesse, sh Läti, Rootsi, Taani, Islandile ja Hispaaniasse. Lasse Tur registreeris Eestis ettevõtte Mapaid OÜ 2009. aastal. Esimese fotolennu tegi Lasse Tallinna kohal 2010. aasta juulis. Eesti pealinnast tehti umbes 14 000 aerofotot. Parimad aerofotod Tallinnast on koondatud Eesti-teemalise sarja esimesse raamatusse "Tallinn linnulennult", mis ilmus 2013. aasta mais. 2014. aastal ilmusid ka "Tallinn: vanalinn linnulennult" eesti- ja ingliskeelsed väljaanded. Oslo sett fra oven (2010) ISBN 9788299834605 Asker og Bærum sett fra oven (2011) ISBN 9788299834612 Drammen sett fra oven (2011) ISBN 9788299834636 Lærdal sett ovanfrå (2011) ISBN 9788299834629 Årdal sett ovanfrå (2011) ISBN 9788293188001 Nesodden sett fra oven (2011) ISBN 9788299834674 Bergen sett fra oven (2011) ISBN 9788299834650 Nesøya sett fra oven (2012) ISBN 9788299834698 Lier sett fra oven (2012) ISBN 9788293266006 Voss sett ovanfrå (2012) ISBN 9788293266013 Elverum sett fra oven (2012) ISBN 9788293266020 Gjøvik sett fra oven (2012) ISBN 9788293266037 Lillehammer sett fra oven (2012) ISBN 9788293266044 Hamar sett fra oven (2012) ISBN 9788293266051 Groruddalen sett fra oven (2013) ISBN 9789949333035 Tallinn linnulennult (2013) ISBN 9789949309429 Gaustatoppen sett fra oven (2014) ISBN 9789949335589 Norsk kulturlandskap - sett fra oven (2014) ISBN 9789949335671 Jotunheimen sett fra oven (2014) ISBN 9789949331116 Jotunheimen seen from above (2014) ISBN 9789949335725 Norske veikryss sett fra oven (2014) ISBN 9789949336722 Tallinn: vanalinn linnulennult (2014) ISBN 9789949957606 Tallinn: Old town seen from above (2014) ISBN 9789949957620 Oslo. Byen fra skyen (2022) ISBN 9788202761080 www.mapaid.com https://opensea.io/Lasse_Tur Eesti meedia: Norralane pildistas Tallinnat otse õhust ja üllitab raamatu Eesti Päevaleht, 22. mai 2013
Hendersoni maakond (Texas)

Hendersoni maakond (Henderson County) on maakond USA-s Texase osariigis. Geograafilised koordinaadid on 32° 13′ N, 95° 51′ W Maakonna halduskeskus on Athens. Maakonna pindala on 2458 km², millest 194 km² moodustab veepindala. Elanike arv oli 2010. aasta rahvaloenduse järgi 78 532. 2000. aastal oli elanikke 73 227. Kaufmani maakond (põhjas) Van Zandti maakond (põhjas) Smithi maakond (idas) Cherokee maakond (kagus) Andersoni maakond (lõunas) Freestone'i maakond (edelas) Navarro maakond (läänes) Ellise maakond (loodes) Hendersoni maakond moodustati 1846. aastal Houstoni ja Nacogdochesi maakonna osadest. Maakond on saanud nime Texase osariigi esimese kuberneri James Pinckney Hendersoni järgi. Hendersoni maakonna koduleht (inglise keeles)
Hendersoni maakond

Hendersoni maakond on maakond mitmes Ameerika Ühendriikide osariigis: Hendersoni maakond Illinoisi osariigis Hendersoni maakond Kentucky osariigis Hendersoni maakond Põhja-Carolina osariigis Hendersoni maakond Tennessee osariigis Hendersoni maakond Texase osariigis
Hunti maakond

Hunti maakond (Hunt County) on maakond USA-s Texase osariigis. Geograafilised koordinaadid on 33° 7′ N, 96° 5′ W Maakonna halduskeskus on Greenville. Maakonna pindala on 2284 km², millest 106 km² moodustab veepindala. Elanike arv oli 2010. aasta rahvaloenduse järgi 86 129. 2000. aastal oli elanikke 76 596. Fannini maakond (põhjas) Delta maakond (kirdes) Hopkinsi maakond (idas) Rainsi maakond (kagus) Van Zandti maakond (lõunas) Kaufmani maakond (lõunas) Rockwalli maakond (edelas) Collini maakond (läänes) Hunti maakond moodustati 1846. aastal Fannini ja Nacogdochesi maakonna osadest. Maakond on saanud nime esimese Texase Vabariigi ministri Memucan Hunt juuniori järgi. Hunti maakonna koduleht (inglise keeles)
Eelvitamiinid

Eelvitamiinid ehk provitamiinid on väga erineva struktuuriga orgaanilised biomolekulid, ka looduslike vitamiinide algvormid, mis muundatakse organismides toimivateks bioaktiivseteks vitamiinideks. Kui toidus on piisavalt mingi vitamiini eelühendit ehk eelvitamiini, suudab organism seda vitamiini ise sünteesida. Eelvitamiinide hulka ei kuulu valgud, rasvad, süsivesikud, vesi, mineraalid, elektrolüüdid ja soolad. Eelvitamiinid on erinevate organismide jaoks erinevad.  Pikemalt artiklis karotenoidid Rohkem kui 600 karotenoidi on kristalliseeritud ja iseloomustatud. alfakaroteen (ehk α-karoteen) beetakaroteen (ehk β-karoteen) gammakaroteen γ-karoteen jpt karoteenid β-Cryptoxanthin  Pikemalt artiklis kaltsiferoolid D2 eelvitamiin (Ergosterin) on D2 eelvitamiin (ergokaltsiferooli eelvitamiin) D3 eelvitamiin (7-dehüdrokolesterool) on D3 eelvitamiin ja tema süntees (sh fotosüntees) D3-vitamiiniks (kolekaltsiferooliks) toimub mitmete elundite rakkudes UV-B ultraviolettkiirguse toimel. Niatsiini eelvitamiin on trüptofaan. Lükopeeni (keemiline valem C40H56) ei peeta mõnede allikate kohaselt A-vitamiini eelvitamiiniks. Terminit "provitamin" kasutas esimesena Harris. 1930 – tõestas Moore, et beetakaroteen ehk eelvitamiin in vivo söödetuna rottidele muundatakse organismides A-vitamiiniks. 1930. aastatel formuleeris Šveitsi keemik Paul Karrer esimesena A-vitamiini eelvitamiini – beetakaroteeni – valemi, pakkus välja karoteenide keemilise struktuuri ning lisas, et osa karotenoide muudetakse organismide sees A-vitamiiniks. JAMES A OLSON, Biochemistry of Vitamin A and Carotenoids, Veebiversioon (PDF)(vaadatud 01.08.2013) I. Gvozdovskyy, T. Orlova, I. Terenetskaya, UV Induced Photoalignment and Colour Change in Nematic Liquid Crystals with Provitamin D Dopant[alaline kõdulink], Mol. Cryst.Liq. Cryst, Vol 430, pp 199-203, 2005, ISSN 15421406, Taylor & Francis Group Veebiversioon (vaadatud 10.09.2013) (inglise keeles) TORBEN K. WITH, Is Carotene a Provitamin A, or has it Biological Activity per se?, Nature 157, 627-628 (11 May 1946) | doi:10.1038/157627c0, Osaline veebiversioon (vaadatud 01.08.2013)] Guangwen Tang, Robert M. Russell, Carotenoids as Provitamin A, Carotenoids Volume 5, 2009, pp 149-172, Osaline veebiversioon (vaadatud 01.08.2013) (inglise keeles) Abdulkerim Eroglu, Earl H. Harrison,Carotenoid Metabolism in Mammals Including Man: Formation, Occurrence & Function of Apocarotenoids[alaline kõdulink] Veebiversioon (PDF)(vaadatud 01.08.2013) (inglise keeles) IUPAC Commission on the Nomenclature of Organic Chemistry ja IUPAC—IUB Commission on Biochemical Nomenclature, NOMENCLATURE OF CAROTENOIDS, RULES APPROVED 1974, Veebiversioon (vaadatud 01.08.2013) (inglise keeles)
Johnsoni maakond (Texas)

Johnsoni maakond (Johnson County) on maakond USA-s Texase osariigis. Geograafilised koordinaadid on 32° 23′ N, 97° 22′ W Maakonna halduskeskus on Cleburne. Maakonna pindala on 1901 km², millest 13 km² moodustab veepindala. Elanike arv oli 2010. aasta rahvaloenduse järgi 150 934. 2000. aastal oli elanikke 126 811. Tarranti maakond (põhjas) Ellise maakond (idas) Hilli maakond (lõunas) Bosque maakond (edelas) Somervelli maakond (edelas) Hoodi maakond (läänes) Parkeri maakond (loodes) Dallase maakond (kirdes) Johnsoni maakond moodustati 1854. aastal Ellise, Hilli ja Navarro maakonna osadest. Maakond on saanud nime Texase korravalvuri Middleton Johnsoni järgi. Johnsoni maakonna koduleht (inglise keeles)
Kaufmani maakond

Kaufmani maakond (Kaufman County) on maakond USA-s Texase osariigis. Geograafilised koordinaadid on 32° 36′ N, 96° 17′ W Maakonna halduskeskus on Kaufman. Maakonna pindala on 2090 km², millest 54 km² moodustab veepindala. Elanike arv oli 2010. aasta rahvaloenduse järgi 103 350. Aastal 2000 oli seal 71 313 elanikku. Hunti maakond (põhjas) Van Zandti maakond (idas) Hendersoni maakond (lõunas) Ellise maakond (edelas) Dallase maakond (läänes) Rockwalli maakond (loodes) Kaufmani maakond moodustati 1848. aasta veebruaris Hendersoni maakonna osast. Maakond on nime saanud diplomaat David S. Kaufmani järgi. Kaufmani maakonna koduleht (inglise keeles)
Parkeri maakond

Parkeri maakond (Parker County) on maakond USA-s Texase osariigis. Geograafilised koordinaadid on 32° 47′ N, 97° 48′ W Maakonna halduskeskus on Weatherford. Maakonna pindala on 2357 km², millest 18 km² moodustab veepindala. Elanike arv oli 2010. aasta rahvaloenduse järgi 116 927. Aastal 2000 oli seal 88 495 elanikku. Wise'i maakond (põhjas) Tarranti maakond (idas) Johnsoni maakond (kagus) Hoodi maakond (lõunas) Palo Pinto maakond (läänes) Jacki maakond (loodes) Parkeri maakond moodustati 1855. aastal Bosque ja Navarro maakonna osadest. Maakond on nime saanud Isaac Parkeri järgi. Parkeri maakonna koduleht (inglise keeles)
Rockwalli maakond

Rockwalli maakond (Rockwall County) on maakond USA-s Texase osariigis. Geograafilised koordinaadid on 32° 53′ N, 96° 24′ W Maakonna halduskeskus on Rockwall. Maakonna pindala on 386 km², millest 52 km² moodustab veepindala. Elanike arv oli 2010. aasta rahvaloenduse järgi 78 337. Aastal 2000 oli seal 43 080 elanikku. Collini maakond (põhjas) Hunti maakond (idas) Kaufmani maakond (lõunas) Dallase maakond (läänes) Rockwalli maakond moodustati 1873. aastal Kaufmani maakonna osast. Maakond on nime saanud Rockwalli linna järgi. Rockwalli maakonna koduleht (inglise keeles)